EkBass/fiwiki-20250220-pages-articles huggingface dataset:
Træna

Træna on saaristokunta Norjassa, Nordlandin läänissä, Helgelandin maakunnassa. Väestön pääosa asuu Husøyan saarella, jossa kunnan hallinnollinen keskus Husøy sijaitsee. Myös Selværin saarella on asukkaita. Pinta-alaltaan suurin saari on Sanna, jolla sijaitsee myös kunnan korkein kohta, Trænstaven. Kalastus on Trænassa perinteisesti ollut tärkein elinkeino sekä alkutuotannossa että jalostamisessa. Nykyisin myös matkailu on merkittävä tulonlähde. Heinäkuisin järjestetään Trænafestivalen, johon saapuu yleensä 2 000–5 000 kävijää. Trænasta on päivittäinen autolauttayhteys mantereelle, lisäksi pienemmät alukset liikennöivät eri saarten välillä. ==Kuvia== Husøya.JPG|Husøya Træna kirke.jpg|Trænan kirkko Træna, Træna - S-1602U3 046.jpg|Trænan majakka Kirkehellern.jpg|Trænafestivalen Befolkningsutvikling kommune 1835.svg|Kunnan väkiluku vuosina 1951–2010. == Lähteet == ==Aiheesta muualla== *
Aleksander Kreek

Aleksander Kreek (s. 21. heinäkuuta 1914 Lihula – 19. elokuuta 1977 Toronto, Kanada) oli virolainen yleisurheilija, joka kilpaili kuulantyönnössä. Hän voitti kultaa Pariisin EM-kisoissa 1938 tuloksellaan 15,83 metriä. Kreek sai myös kaksi mitalia nykyisten universiadien edeltäjänä toimineista opiskelijoiden maailmanmestaruuskilpailuista. == Ennätykset == * Kuulantyöntö: 16,40 m (1939) == Lähteet == Luokka:Virolaiset kuulantyöntäjät Luokka:Amerikanvirolaiset henkilöt Luokka:Vuonna 1914 syntyneet Luokka:Vuonna 1977 kuolleet
XAMPP

XAMPP on ilmainen, avoimen lähdekoodin ohjelmisto web-sovellusten palvelimille. Ohjelmisto koostuu pääasiassa Apache HTTP-palvelimesta, MySQL- tietokannasta, ja skripteistä, jotka on kirjoitettu PHP:llä ja Perlillä. ==Etymologia== XAMPP on lyhenne seuraavien sanojen alkukirjaimista: * X (eli cross-platform) * Apache HTTP Server * MySQL * PHP * Perl ==Käyttö== Virallisesti XAMPP -ohjelmiston suunnittelijat tarkoittivat sen käytettäväksi vain kehittämiseen välineenä, jotta sivuston suunnittelijat ja ohjelmoijat voisivat testata työnsä omilla tietokoneillaan ilman Internetiä. Jotta tämä olisi mahdollisimman helppoa, monet tärkeät turvaominaisuudet ovat oletuksena pois päältä. Käytännössä kuitenkin XAMPP-ohjelmistoa käytetään joskus verkkosivujen näyttämiseen omalta tietokoneelta. ==Lähteet== * http://www.apachefriends.org/ * Haastattelussa Kai Seidler XAMPP projektista— haastattelun tehnyt Lenz Grimmer, MySQL * XAMPP -ohjelmiston asentaminen on helpooa— artikkelin tehnyt Nils-Erik Frantzell, IBM *XAMPP -ohjelmiston Asennus, Konfigurointi, Kehitys— artikkelin tehnyt Dalibor D. Dvorski, Skills Canada - Ontario == Aiheesta muualla == Luokka:Vapaat ohjelmistot
Aslak Aas

Pertti Aslak Aas (25. elokuuta 1935 Heinola – 1. helmikuuta 1999 Mikkeli) oli suomalainen insinööri ja poliitikko. Aas valmistui ylioppilaaksi vuonna 1954 ja rakennusinsinööriksi vuonna 1960 ja työskenteli vuosina 1960–1964 Mikkelin läänin rakennustoimiston toimistoinsinöörinä ja vuodesta 1964 Mikkelin kaupungin rakennustarkastajana. Kansanedustajana Aas toimi ajalla 23. maaliskuuta 1970 – 21. tammikuuta 1972 edustaen Mikkelin läänin vaalipiiriä ja kuului Kansallisen Kokoomuksen eduskuntaryhmään. Eduskunnassa hän kuului kulkulaitos- ja puolustusasiainvaliokuntiin. Kunnallisia luottamustehtäviä Aasilla oli Mikkelissä, jossa hän toimi muun muassa Mikkelin kaupunginvaltuuston varapuheenjohtajana ja kaupunginhallituksen puheenjohtajana. Hän kuului myös Etelä-Savon seutukaavaliiton valtuustoon ja toimi sen varapuheenjohtajana. Sotilasarvoltaan hän oli luutnantti. ==Lähteet== Luokka:Kansanedustajat Luokka:Kansallisen Kokoomuksen poliitikot Luokka:Mikkelin kaupunginvaltuutetut Luokka:Suomalaiset insinöörit Luokka:Etelä-Savon vaalipiiri Luokka:Vuonna 1935 syntyneet Luokka:Vuonna 1999 kuolleet
Sumerian Records

Sumerian Records on yhdysvaltalainen itsenäinen levy-yhtiö, jonka toiminta keskittyy Washington D.C.:n sekä Los Angelesiin. Yhtiön perusti vuonna 2006 Ash Avildsen, joka on toiminut myös yhtyeiden keikkajärjestäjänä. Levy-yhtiön ehdottomiin lippulaivoihin kuuluvat mm. Animals as Leaders, Born of Osiris, The Faceless ja Periphery.http://sumerianrecords.com/artist/details/id:17/ Suomalainen deathcore-yhtye Circle of Contempt on julkaissut Sumerian Recordsin kautta debyyttialbuminsa Artifacts in Motionin 23. marraskuuta vuonna 2009http://kaaoszine.fi/circle-of-contempt-artifacts-in- motion/http://www.allmusic.com/album/artifacts-in-motion- mw0000833418http://www.sputnikmusic.com/review/33628/Circle-Of-Contempt- Artifacts-In-Motion/http://www.ultimate- guitar.com/reviews/compact_discs/circle_of_contempt/artifacts_in_motion/index.html ja vuonna 2012 Entwine the Threads EP:n.http://www.youtube.com/watch?v=ovfxPwWeUdAhttp://kaaoszine.fi/circle- contempt-entwine-threads- ep/http://sumerianrecords.com/artists/Circle%20of%20Contempt/Entwine%20The%20Threads == Levy-yhtiön artisteja http://sumerianrecords.com/artist/listing == [[Tiedosto: Born-of-osiris-a-higher-place.jpg|thumb|oikea|Vuonna 2009 julkaistu A Higher Place onnistui yli 6000 kappaleen myynnillään pääsemään Billboard 200 -listan sijalle 73.A Higher Place - Born of Osiris billboard.com. Viitattu 9. tammikuuta 2011 BORN OF OSIRIS to Headline Thrash And Burn Tour 2010 PureGrainAudio.com.]] * After the Burial * Animals as Leaders * Asking Alexandria * Betraying The Martyrs * Body Count * Borgore * Born of Osiris * Capture The Crown * Circle of Contempt * City In The Sea * Close to Home * Conducting from the Grave * Creature Feature * Darkest Hour * Dayshell * Dead Letter Circus * The Dillinger Escape Plan * Enfold Darkness * Evan Brewer * The Faceless * The Francesco Artusato Project * The Haarp Machine * I See Stars * I, the Breather * The Kindred * Lesser Key * Mestis * Periphery * Stick to Your Guns * Stray from the Path * T.R.A.M * Upon a Burning Body * Veil of Maya == Lähteet == ==Aiheesta muualla== * Kotisivut * http://www.twitter.com/sumerianrecords Luokka:Yhdysvaltalaiset levy-yhtiöt Luokka:Hardcore punk -levy-yhtiöt Luokka:Death metal -levy-yhtiöt
Maaria Koskiluoma

Maaria Koskiluoma (4. kesäkuuta 1945 – 1. syyskuuta 1991) oli suomalainen näyttelijä, näytelmäkirjailija ja dramaturgi. Hänen tunnetuimpia töitään on Maria Jotunin Huojuvan talon dramatisointi, jonka pohjalta TV2 teki neliosaisen TV-näytelmän vuonna 1990. Koskiluoma on lisäksi ohjannut näytelmiä ja radiokuunnelmia, sekä näytellyt sivuosa roolit elokuvissa Punahilkka (1968) ja Kaivatut (1985) sivuosaroolit. Hän on toimittanut yhdessä Pekka Kyrön kanssa Teatteri-lehden 40-vuotisjuhlajulkaisun Huojuva talo. Romaanista teatteriesitykseksi (1986). == Tuotanto == === Käsikirjoitus === * Kertomus Fredrika Charlotta Runebergin elämästä, Ryhmäteatteri, 1976 * Särkeekö kovasti, –, 1989 Lähde: === Dramatisoinnit === * Maiju Lassila: Liika viisas 1976 * Maria Jotuni: Huojuva talo, 1990 * Leo Tolstoi: Kreutzer-sonaatti, 1985 * Leo Tolstoi: Anna Karenina, 1986 * Fjodor Dostojevski: Rikos ja rangaistus (yhdessä Seppo Parkkisen kanssa), 1990 Lähde: === Näytelmäkäännökset === * Ray Bradbury: Tuo ihmeellinen vaniljajäätelön värinen puku (The Wonderful Vanilla Ice-Cream Suit) * Tennessee Williams: Nuoruuden suloinen lintu (The Sweet Bird of Youth) == Näyttelijä == * Punahilkka, vaaleahko tyttö asuntolassa, 1968 * Kaivatut, lentomatkustaja, 1985 Lähde: ==Lähteet== * * === Viitteet === Luokka:Suomalaiset dramaturgit Luokka:Suomalaiset näytelmäkirjailijat Luokka:Vuonna 1945 syntyneet Luokka:Vuonna 1991 kuolleet
Radio Aurora Explorer

thumb|left|RAX Radio Aurora Explorer (RAX) on Michiganin yliopiston opiskelijoiden ja SRI Internationalin kehittämä kolmois-CubeSat- nanosatelliitti, joka laukaistiin 19. marraskuuta 2010 yhdysvaltalaisella Orbital Sciences Corporationin Minoraur-raketilla tutkimaan ionosfääriä. http://www.deseretnews.com/article/700083779/Rocket-lifts-off-from-Kodiak- Island-complex.html Suunnittelua johtivat University of Michiganin apulaisprofessori James Cutler ja SRI Researchin tutkija tohtori Hasan Bahcivan. RAX on "Ground-to-Space Bistatic Radar Experiment" eli RAX- satelliitti vastaanottaa maanpäällisten tutkien lähetystä, johon vaikuttaa ionosfäärin "avaruussää". https://archive.is/20120524161342/http://rax.engin.umich.edu/ RAX Homepage] ==Lähteet== Luokka:CubeSat-satelliitit Luokka:Vuoden 2010 avaruustoiminta
Pekka Myllyniemi

Pekka Juhani Myllyniemi (s. 1. kesäkuuta 1935 Hämeenlinna) on suomalainen upseeri, virkamies, poliitikko ja kuntajohtaja. == Koulutus == Myllyniemi valmistui ylioppilaaksi Porin lyseosta vuonna 1954, suoritti aktiiviupseritutkinnon Kadettikoulussa vuonna 1957, kenttätykistön yliupseerikurssin vuosina 1960–1961, kapteenikurssin vuonna 1962 ja valtiotieteiden maisterin tutkinnon Helsingin yliopistossa vuonna 1970. Sotilasarvoltaan Myllyniemi on everstiluutnantti. == Työtehtävät == Myllyniemi toimi opetusupseerina Karjalan Tykistörykmentissä Lappeenrannassa ja Reserviupseerikoulussa Haminassa vuosina 1957–1964, Valtion väestönsuojelukoulun vanhempana opettajana Lohjalla vuosina 1964–1970, suunnittelijana sisäasiainministeriössä vuosina 1970–1974 ja sisäasiainministeriön toimistopäällikkönä vuosina 1975–1983. Kansanedustajana Myllyniemi oli vuosina 1983–1987. Hän edusti Uudenmaan läänin vaalipiiriä ja kuului Sosialidemokraattisen puolueen eduskuntaryhmään. Kansanedustajuutensa jälkeen Myllyniemi toimi sisäasiainministeriön pelastusylijohtajana vuosina 1986–1991. Vuosina 1991–1996 hän työskenteli kunnanjohtajana Lohjan kunnassa ja vuosina 1997–1998 Lohjan kaupunginjohtajana. == Selvitystehtävät == Kunnanjohtajana Myllyniemi oli keskeinen toimija Lohjan kaupungin ja kunnan yhdistymisprosessissa 1995–1997. Hän on myös toiminut palo- ja pelastustoimen selvitysmiehenä 1999–2000 ja tehnyt 10 kuntaliitosselvitystä eri puolilla Suomea 2000–2008. Muihin selvitystehtäviin on kuulunut 2009 toiminta palomiesten vaihtoehtoisten urapolkujen selvitysmiehenä. == Luottamustehtävät == Uransa aika Myllyniemi on toiminut lukuisissa luottamustehtävissä kuten presidentin valitsijamiehenä 1982, Lohjan kunnanvaltuutettuna 1977–1991, valtuuston puheenjohtajana 1978 ja 1985–1988 sekä kunnanhallituksen puheenjohtajana 1979–1984 ja 1989–1991. Hän on ollut Lohjan kaupunginvaltuutettu 2001–2008, Uudenmaan liiton hallitusvaltuuston jäsen 2001–2008, Helsingin ja Uudenmaan sairaanhoitopiirin kuntayhtymävaltuuston puheenjohtaja 2002–2004 sekä valtuuston jäsen 2005–2008. Vuosina 1998–2007 hän toimi Suomen Punaisen Ristin Helsingin ja Uudenmaan piirihallituksen puheenjohtajana. Myllyniemi oli SPR:n hallituksen jäsen 1999–2005. == Perhe == Pekka Myllyniemi syntyi Hämeenlinnassa 1935. Hän oli vanhempiensa kapteeni Vilho ja Alli (o.s. Tevanen) Myllyniemen ensimmäinen lapsi. Vuonna 1959 Myllyniemi meni naimisiin Marja-Liisa Hiltusen kanssa. Heillä on neljä lasta ja seitsemän lastenlasta. ==Lähteet== Luokka:Kansanedustajat Luokka:Suomen Sosialidemokraattisen Puolueen poliitikot Luokka:Suomalaiset upseerit Luokka:Suomalaiset virkamiehet Luokka:Suomalaiset opettajat Luokka:Lohjan kaupunginvaltuutetut Luokka:Lohjan kunnan- ja kaupunginjohtajat Luokka:Uudenmaan vaalipiiri Luokka:Vuonna 1935 syntyneet Luokka:Elävät henkilöt
Hyrynsalmen vaakuna

Hyrynsalmen vaakuna on Hyrynsalmen kunnan tunnus. Vaakunan aihe viittaa pitäjän laajojen metsämaiden entisaikain tärkeimpään elinkeinoon tervanpolttoon. Aaltokoroinen paalu kuvaa kunnan nimen jälkiosaa. Vaakunan selitys on ”hopeisessa kentässä sininen aaltokoroinen paalu, jossa kultainen tervatynnyri.” Vaakunan on suunnitellut Aarno Liuksiala, ja Hyrynsalmen kunnanvaltuusto hyväksyi sen kokouksissaan 24. toukokuuta 1967 ja 27. maaliskuuta 1968. Sisäasiainministeriö vahvisti vaakunan käyttöön 8. kesäkuuta 1968. == Lähteet == * * Hyrynsalmi Vaakuna
Heijastintähtäin

Heijastintähtäin on hävittäjälentokoneiden ja tykistön käyttämä tähtäintyyppi. Se keksittiin vuonna 1900. Tähtäin koostuu optisesta kollimaattorista, ja lasista, jolle ristikko tai muu tähtäinkuvio heijastetaan. Sen muodostama tähtäyspiste on äärettömän kaukana, joten kuva on riippumaton tähtääjän pään tarkasta asennosta, toisin kuin metallisissa ristikkotähtäimissä. Lisäksi se ei haittaa tähtääjän näkyvyyttä. == Historia == Idean heijastintähtäimestä esitti ensimmäisenä irlantilainen optikko Sir Howard Grupp vuonna 1900 patentissaan numero 12108. Grupp esitti tähtäimensä olevan parempi vaihtoehto vaikeasti käytettäville metallitähtäimille ja suppeanäkökenttäisille kiikaritähtäimille. Tämän jälkeen todettiin pian, että heijastintähtäin oli hyvä vaihtoehto avotähtäimiin ja kartoitus- ja mittauslaitteisiin. Ensimmäisen kerran heijastintähtäin asennettiin saksalaisiin hävittäjiin jo vuonna 1918 ja pommikoneissa sitä alettiin käyttää 1930-luvulla. Toisessa maailmansodassa heijastintähtäin oli jo lähestulkoon ainoa lentokoneissa käytetty tähtäintyyppi. Sitä käytettiin laajasti myös esimerkiksi ilmatorjunta-aseissa. == Moderni heijastintähtäin == Nykyään heijastintähtäimeen verrattavaa tekniikkaa on HUD, eli heijastusnäyttö. Siinä lentäjän eteen heijastetaan läpinäkyvälle lasille tarvittavia tietoja, kuten keinohorisontti, nopeus- ja korkeuslukemat ja tähtäimet. Etuna on lentäjän työmäärän vähentyminen, kun lukemia ei tarvitse erikseen tarkistaa mittaristosta. Luokka:Asetekniikka
Risto Pellinen

Risto Pellinen (s. 21. tammikuuta 1944 Helsinki) on Ilmatieteen laitoksen avaruustutkimuksen emeritusprofessori ja eräs Suomen avaruustoiminnan pioneereista. Pellinen kirjoitti ylioppilaaksi vuonna 1962 Alppilan yhteislyseosta ja valmistui filosofian kandidaatiksi Helsingin yliopistosta 1966. Hän väitteli tohtoriksi vuonna 1979. Pellinen toimi Ilmatieteen laitoksen ylimeteorologina vuodet 1972-1985. Hän oli Ilmatieteen laitoksen tutkimusprofessori vuosina 1989–1991, Geofysiikan osaston osastopäällikkö ja professori 1991–1995, sekä avaruustutkimuksen johtaja ja professori 1996–2003, kunnes siirtyi eläkkeelle. Pellinen on toiminut Suomen avaruustekniikan yhteisprojekteissa sekä Neuvostoliiton, Venäjän, Euroopan avaruusjärjestön että Yhdysvaltain suuntiin. Hän toimi ESAn tiedeohjelmakomitean puheenjohtajana. Hän on saanut monia tunnustuksia, kuten keväällä 2013 Geofysiikan seuran Palmén-mitalin ansiokkaasta työstään avaruusgeofysiikan alalla. Pellinen on naimisissa Laura Apiolan kanssa ja perheessä on kolme poikaa. ==Lähteet== * Suomen professorit, Professoriliitto, 2000 (S.498) ===Viitteet=== Luokka: Suomen avaruustoiminta Luokka:Ilmatieteen laitos Luokka:Suomalaiset professorit Luokka:Vuonna 1944 syntyneet Luokka:Elävät henkilöt
John Charles Daly

John Charles Daly (20. helmikuuta 1914 Johannesburg, Etelä-Afrikka - 24\. helmikuuta 1991 Chevy Chase, Maryland, Yhdysvallat) oli yhdysvaltalainen toimittaja ja televisiojuontaja. Daly syntyi Etelä-Afrikassa, jossa hänen yhdysvaltalainen isänsä työskenteli geologina. Isän kuoltua kuumesairauteen muu perhe muutti Bostoniin, Yhdysvaltoihin. Dalysta tuli myöhemmin radiotoimittaja ja hän toimi muun muassa CBS:n Valkoisen talon kirjeenvaihtajana. Vuonna 1950 hänestä tuli What's My Line? -televisiotietokilpailun juontaja, mitä tehtävää hän hoiti 17 vuoden ajan. Hänestä tuli myös American Broadcasting Companyn varatoimitusjohtaja vastuualueinaan muun muassa uutiset ja urheilu. Ohjelman päätyttyä Daly siirtyi johtamaan Voice of Americaa, mutta erosi tehtävästä jo vuoden kuluttua. Daly oli kahdesti naimisissa. Molemmista avioliitoista syntyi kolme lasta. Daly on saanut tähden Hollywood Walk of Famelle. == Lähteet == Luokka:Hollywood Walk of Fame Luokka:Yhdysvaltalaiset tietokilpailujuontajat Luokka:Yhdysvaltalaiset toimittajat Luokka:Vuonna 1914 syntyneet Luokka:Vuonna 1991 kuolleet
Risto Kuittinen

Kaarle Risto Kalevi Kuittinen (s. 10. heinäkuuta 1946 Helsinki) on suomalainen geodesian asiantuntija ja professori. Risto Kuittinen syntyi rakennusmestari Pentti Kuittisen ja Sofia Kyllikki Lindénin perheeseen. Hänen puolisonsa vuodesta 1971 on erityisopettaja Helena Järvinen. Ylioppilaaksi Kuittinen tuli 1965 ja valmistui diplomi-insinööriksi 1970 Teknillisestä korkeakoulusta, missä hän väitteli tekniikan tohtoriksi 1989. Hän toimi vesihallituksen hydrologisen toimiston tutkijana 1971–1973 ja VTT:n tutkijana ja erikoistutkijana 1974–1989. Geodeettisen laitoksen fotogrammetrian osaston johtaja ja professori Kuittinen oli 1989–1998, laitoksen ylijohtaja ja professori hänestä tuli vuonna 1998. Kuittinen oli myös Helsingin yliopiston kaukokartoituksen dosentti vuodesta 1993. Hän toimi useissa alansa kotimaisissa ja kansainvälisissä järjestöissä, samoin kuin oli esimerkiksi MATINE:n varapuheenjohtaja 2002–2005 ja puheenjohtaja 2006–2009. Kuittinen siirtyi eläkkeelle maaliskuussa 2011.Ei ne kauniit kuvat vaan tarkka tieto. Numeerisen tiedon tarkkuus ihastuttaa Risto Kuittista edelleen enemmän kuin kauniit kuvat. Katri Isotalo, Paikkatietoikkuna.fi. (Viitattu 4.3.2018) ==Lähteet== Luokka:Suomen avaruustoiminta Luokka:Suomalaiset geodeetit Luokka: Suomalaiset professorit Luokka:Vuonna 1946 syntyneet Luokka:Elävät henkilöt
Saltdal

Saltdal on Norjan kunta Saltenin maakunnassa Nordlandin läänissä. Kunnan rajanaapureita ovat Rana etelässä, Fauske pohjoisessa, lännessä Bodø ja Beiarn sekä idässä Ruotsin Arjeplogin kunta. Vuoden 2024 alussa kunnassa oli 4 880 asukasta. ==Kuvia== Befolkningsutvikling kommune 1840.svg|Saltdalin väkiluku vuosina 1951–2010. Rognan in Saltdal seen from the air.jpg|Kunnan hallinnollinen keskus on Rognanin taajama. Saltdal kirke 2016.jpg|Saltdalin kirkko ==Tunnettuja henkilöitä== * Bernhoff Hansen (1877–1950), vapaapainija ja olympiavoittaja == Lähteet == ==Aiheesta muualla== *
Jules Barbey d’Aurevilly

Jules-Amédée Barbey d’Aurevilly (2. marraskuuta 1808 – 23. huhtikuuta 1889) oli ranskalainen kirjailija, joka vaikutti suuresti Ranskan 1800-luvun lopun kirjalliseen elämään. Barbey d’Aurevillyn tuotantoon kuuluu niin romaaneja kuin novelleja ja runouttakin. Samaan aikaan hän oli myös kirjallisuuskriitikko, sanomalehtimies ja kiistakirjoitusten kirjoittaja, poleemikko. Romaaneissaan Barbey d’Aurevilly erikoistui piilomotiiveja tutkiviin jännitystarinoihin, joissa viitataan pahaan puuttumatta kuitenkaan suoraan mihinkään yliluonnolliseen. Hänellä oli selkeä vaikutus useisiin kirjailijoihin, kuten Auguste Villiers de l'Isle-Adamiin, Henry Jamesiin ja Marcel Proustiin. ==Teoksia== ===Romaanit === * Le Cachet d’Onyx 1831 *Léa, 1832 *L’Amour impossible, 1841 *La Bague d’Annibal, 1842 *Le Dessous de cartes d’une partie de whist, 1850 (uudestaan teoksessa Les Diaboliques) *Une vieille maîtresse, 1851 *L’Ensorcelée, 1852 (otsikolla La Messe de l’abbé de La Croix- Jugan), 1855 *Le Chevalier Des Touches, 1863 *Un prêtre marié, 1864 *Le Plus Bel Amour de Don Juan, 1867 (uudestaan teoksessa Les Diaboliques) *Les Diaboliques, 1874 (novellikokoelma, josta käännetty Le Rideau cramoisi. Punainen akkunaverho, Otto Andersin 1919. 64 s.) *Une histoire sans nom, 1882 *Une page d’histoire, 1882 (otsikolla Retour de Valognes. Julkaisematon runo aiheena Lord Byron), 1886 *Ce qui ne meurt pas, 1883 ===Runot=== *Ode aux héros des Thermopyles, 1825 *Poussières, 1854 *Amaïdée, 1889 *Rythmes oubliés, 1897 ===Esseet ja kritiikit=== * Du Dandysme et de Georges Brummel 1845 * Les Prophètes du passé 1851 * Les Oeuvres et les hommes 1860-1909 * Les quarante médaillons de l’Académie 1864 * Goethe et Diderot 1880 * Les ridicules du temps 1883 * Pensées détachées, Fragments sur les femmes 1889 * Polémiques d’hier 1889 * Dernières Polémiques 1891 ==Aiheesta muualla== * Barbey D’Aurevillyn kirjoittamia teoksia tai hänestä kertovia teoksia Internet Archive -haussa (alkuperäislaitosten kuvannettuja versioita) Luokka:Vuonna 1808 syntyneet Luokka:Vuonna 1889 kuolleet Luokka:Ranskalaiset kirjailijat
Steigen

Steigen on Norjan kunta Saltenin maakunnassa Nordlandin läänissä. Kunnan rajanaapureita ovat Hamarøy ja Sørfold. Vuoden 2024 alussa Steigenissa oli 2 672 asukasta. Kunnan hallinnollinen keskus ja ainoa taajama on Leinesfjord. ==Kuvia== Befolkningsutvikling kommune 1848.svg|Kunnan asukasluku vuosina 1951–2010. Steigen Kirke.jpg|Steigenin kirkko Kommunehuset i Steigen.jpg|Kunnantalo ==Tunnettuja henkilöitä== * Lasse Marhaug (s. 1974), elektroninen muusikko == Lähteet == ==Aiheesta muualla== *
Glasgow (täsmennyssivu)

Glasgow tarkoittaa muun muassa seuraavia: *Glasgow, kaupunki Skotlannissa ==Sukunimi== *Ellen Glasgow (1874–1945), yhdysvaltalainen kirjailija *Wayne Glasgow (1926–2000), yhdysvaltalainen koripalloilija ==Aluksia== *HMS Glasgow, usean Britannian Kuninkaallisen laivaston aluksen nimi *SS City of Glasgow, vuonna 1850 vesille laskettu matkustaja-alus ;Britannian kuninkaallinen laivasto *HMS Glasgow (1707), 20-tykkinen kuudennen luokan alus *HMS Glasgow (1745), 24-tykkinen kuudennen luokan alus *HMS Glasgow (1757), 20-tykkinen kuudennen luokan alus *HMS Glasgow (1814), Endymion-luokan 40-tykkinen viidennen luokan alus (fregatti) *HMS Glasgow (1861), puinen potkurifregatti *HMS Glasgow (1909), Town-luokan kevyt risteilijä *HMS Glasgow (21), Town- luokan kevyt risteilijä *HMS Glasgow (D88), tyypin 42 hävittäjä
Carter DeHaven

Carter DeHaven (synt. Francis O'Callaghan, 5. lokakuuta 1886 Chicago, Illinois - 20\. heinäkuuta 1977 Woodland Hills, Kalifornia) oli yhdysvaltalainen näyttelijä ja elokuvaohjaaja. DeHaven näytteli yhdessä puolisonsa Flora Parker DeHavenin kanssa vaudevillessä, teatterissa ja elokuvissa, joita satunnaisesti myös ohjasi. 1930-luvulla DeHaven oli yhteistyössä Charles Chaplinin kanssa ja oli apulaisohjaajana elokuvassa Nykyaika (1936) ja apulaistuottajana elokuvassa Diktaattori (1940). DeHavenin tytär on näyttelijä Gloria DeHaven. DeHaven on saanut tähden Hollywood Walk of Famelle. == Lähteet == Luokka:Vaudeville-esiintyjät Luokka:Yhdysvaltalaiset elokuvanäyttelijät Luokka:Vuonna 1886 syntyneet Luokka:Vuonna 1977 kuolleet
Sømna

Sømna on Norjan kunta Nordlandin läänissä. Naapurikuntia ovat Brønnøy pohjoisessa ja idässä sekä Bindal etelässä. Tärkeimpiä elinkeinoja ovat maanviljelys, metsätalous, kalastus sekä julkiset palvelut. Kunnassa on Pohjois-Norjan suurin meijeri. Vuoden 2024 alussa Sømnassa oli 1 976 asukasta. Hallinnollinen keskus on Vik, lisäksi kunnassa sijaitsee Bergin taajama. == Kuvia == Berg i Helgeland.jpg|Bergin taajama Sømna kirke ca 1900.jpg|Sømnan kirkko Befolkningsutvikling kommune 1812.svg|Kunnan väkiluku vuosina 1951–2010. Vuosina 1962–1977 Sømna oli osa Brønnøyn kuntaa. == Lähteet == ==Aiheesta muualla== *
Maltilliset republikaanit

Maltilliset republikaanit (Yhdysvalloissa käytetään myös nimityksiä Rockefeller-republikaanit (Rockefeller Republican) ja liberaalirepublikaanit (Liberal Republican) on yleisnimitys Yhdysvaltain republikaanisen puolueen poliittiselle siivelle, joka suhteessa muihin ryhmiin korostaa liberaalimpaa ja maltillisempaa politiikkaa. Yhdysvalloissa tämän siiven ideologiseksi oppi- isäksi nähdään Nelson A. Rockefeller, johon perustuu myös alkuperäinen ryhmän yhdysvaltalainen nimitys. Maltilliset republikaanit ovat keskustaoikeistolaisia talouskonservatiiveja, jotka vieroksuvat äärioikeistoa ja ovat kulttuurisesti liberaaleja. Konservatiivisemmista republikaaneista eroavat maltilliset republikaanit kannattavat Alexander Hamiltonin ja Theodore Rooseveltin oppeja noudattaen julkista ja yksityistä rahoitusta ympäristönsuojeluun, infrastruktuuriin, maatiloihin ja korkeaopintoihin kansakunnan selviytymisen takaamiseksi. Maltilliset republikaanit vastustavat sosialismia ja varallisuuden uudelleenjakoa, mutta hyväksyvät jonkinasteisen valtionsääntelyn taloudessa ja sosiaalipolitiikassa. ==Lähteet== Luokka:Poliittinen ideologia Luokka:Yhdysvaltain republikaaninen puolue
Glorious

Glorious voi viitata seuraaviin asioihin: *”Glorious”, Cascada-yhtyeen kappale *HMS Glorious, Courageous-luokan raskaasti aseistettu kevyt risteilijä *HMS Glorious, Kuninkaallisessa laivastossa 1782 palvellut kolmannen luokan alus
Sørfold

Sørfold (luulajansaameksi Fuolldá) Norjan kunta Saltenin maakunnassa Nordlandin läänissä. Kunnan rajanaapureita ovat pohjoisessa Steigen ja Hamarøy, etelässä Fauske ja lännessä Bodø. Kunta rajoittuu idässä Ruotsiin. Kunnan alueella on vuonna 1971 perustettu Ragon kansallispuisto. Sørfoldin hallinnollinen keskus ja ainoa taajama on Straumen. == Kuvia == Roesvik kirke.jpg|Røsvikin kirkko Roerstad church.jpg|Rørstadin kirkko Befolkningsutvikling kommune 1845.svg|Väkiluku vuosina 1951–2010. ==Tunnettuja henkilöitä== * Alfred Skar (1896–1969), toimittaja ja kirjailija == Lähteet == ==Aiheesta muualla== *
Glory

Glory voi tarkoittaa muun muassa seuraavia: *Glory, yhdysvaltalainen elokuva vuodelta 1989 *Glory, etunimi *Glory, NASAn tiedesatelliitti *Glory, kansainvälinen potkunyrkkeilyjärjestö *Marie Glory (1905–2009), ranskalainen mykkäelokuvien näyttelijä *Glory, Britney Spearsin studioalbumi vuodelta 2016 == Vesiliikenne == ;Matkustaja-alukset *M/S Viking Glory, Viking Linen matkustaja-autolautta ;Ranskan merivoimat * Gloire (1691), kaljuuna * Gloire (1707), 40-tykkinen fregatti * Gloire (1726), kaljuuna * Gloire (1727), 46-tykkinen linjalaiva * Gloire (1742), 40-tykkinen linjalaiva * Gloire (1762), 16-tykkinen korvetti * Gloire (1778), Iphigénie-luokan 32-tykkinen fregatti. Britannian kuninkaallisen laivaston valtaama ja asetettu palvelukseen nimellä HMS Gloire (1795) * Gloire (1797), 1797 vallattu Venetsian laivaston lippulaiva * Gloire (1801), korvetti * Gloire (1803), Gloire-luokan 44-tykkinen fregatti. Britannian kuninkaallisen laivaston valtaama ja asetettu palvelukseen nimellä HMS Gloire (1806) * Gloire (1811), 46-tykkinen fregatti * Gloire (1837), 52-tykkinen fregatti * FS Gloire (1859), Gloire-luokan ironcladtaistelulaiva * FS Gloire (1900), Gloire-luokan panssariristeilijä * FS Gloire (1935), La Galissonnière-luokan risteilijä * Gloire-luokka, ironclad-luokka * Gloire-luokka, panssariristeilijäluokka ;Britannian kuninkaallinen laivasto * HMS Glory (1747), 44-tykkinen viidennen luokan alus * HMS Glory (1763), Niger-luokan 32-tykkinen viidennen luokan alus * HMS Glory (1781), 8-tykkinen alus * HMS Glory (1788), Duke-luokan 90-tykkinen toisen luokan alus * HMS Gloire (1795), 40-tykkinen viidennen luokan alus * HMS Glory (1804) irlantilainen tykkivene * HMS Gloire (1806), 36-tykkinen viidennen luokan alus * HMS Gloire (1814), 38-tykkinen viidennen luokan alus * HMS Glory (1899), Canopus-luokan taistelulaiva * HMS Glory IV, risteilijä * HMS Glory (R62), Colossus-luokan lentotukialus
Cinema

Cinema tarkoittaa muun muassa seuraavia: * Cinema, Nazarethin albumi vuodelta 1986 * Cinema, elokuvateatteri Helsingissä vuoteen 1995 *Cinema Bizarre, saksalainen yhtye *Cinema 180, elokuvateatteri Särkänniemessä *Cinema 4D, 3D-mallinnukseen ja animointiin tarkoitettu ohjelma
VL Puuska

VL Puuska oli Valtion lentokonetehtaan vuonna 1942 kaavailema pienikokoinen suomalainen puurakenteinen hävittäjälentokone. Yhtään prototyyppiä ei tehty, itse asiassa suunnitelma jäi resurssien puutteessa vain esisuunnitteluasteelle, vaikka Suomen ilmavoimat teki koneiden suunnittelusta tilauksen vuonna 1944. Lentokone oli pitkälle VL Pyörremyrsky pienennettynä – molemmissa Bf 109:n moottori DB 605 A-1 oli suunnittelun lähtökohta, vaikka moottoreiden saanti Saksasta ei ollut varma tai yksinkertainen asia. Puuskaan tosin suunniteltiin pyörremyrskystä poiketen Bf 109 -tyyppistä kapeaa laskutelinettä. Potkuriksi suunniteltiin Bf 109:n VDM/LMT 9-12087 A:ta, myös jäähdytysjärjestelmä ja tykki olivat suoraan Bf 109:stä. Koneessa oli muutenkin tarkoitus käyttää mahdollisimman paljon Bf 109:n tekniikkaa. Mittari- ja instrumenttivarustus oli tarkoitus rakentaa kokonaan VL:n hienomekaanisen tehtaan rakentamista tai alasammutuista neuvostoliittolaisista koneista saaduista peruskorjatuista instrumenteista. Poikkeuksena olivat Kollsman-kompassi, Sperry-keinohorisontti ja Thommens-kello. Sähkölaitteet olivat pääosin Bosch-, Siemens- ja Varta-kalustoa, lukuun ottamatta laskutelinejärjestelmän kotimaisia Strömberg-moottoreita. Kumirenkaina oli suunniteltu käytettäväksi Nokian valmistamia MT-yhteensopivia renkaita. Koneesta tehtiin kahden version PU-411 ja PU-412 esisuunnittelu. Molemmat koneet oli tarkoitus luovuttaa 1. heinäkuuta 1945. == Tekniset tiedot == == Lähteet == * * Puuska Luokka:Toteutumattomat lentokonesuunnitelmat Luokka:Toteutumattomat sotilaskalustot Luokka:Suomalaiset hävittäjälentokoneet Luokka:1940-luvun hävittäjälentokoneet
CIRA

Centro Italiano Ricerche Aerospaziali (CIRA) on heinäkuussa 1984 perustettu italialainen ilmailu- ja avaruustekniikan tutkimuskeskus. Sen päätoimipaikka on Capuassa. Sen pääomistajat ovat Italian avaruusjärjestö ja Consiglio Nazionale delle Ricerche (CNR). == Kehityshankkeita == CIRA kehittää 2000-luvulla avaruuslentokonetta simuloinnin avulla. Sen prototyypille on tehty transsooninen liitokoe ilmapallopudotuksella. Ballistisen avaruuslennon kestävä prototyyppi aiotaan valmistaa vuoteen 2012 mennessä. Tämä ohjelma liittyy ESAn Intermediate Experimental Vehicle (IXV) projektiin. Vuodesta 2005 CIRA on toiminut myös ilmastonmuutostutkimuksessa. == Lähteet == Luokka:Avaruuskeskukset Luokka:Italian tiede ja tekniikka
Goathland

Goathland on kylä ja kunta (civil parish) Scarboroughin hallintopiirissä North Yorkshiren kreivikunnassa Englannissa. Vuoden 2011 väestönlaskennassa kunnassa asui 438 ihmistä. Kylä on tunnettu siitä, että siellä kuvattiin 1960-luvulle sijoittuvaa televisiosarjaa Sydämen asialla. Esimerkiksi kylän hotelli Goathland Hotel on sarjassa pub nimeltä Aidensfield Arms. Kylän rautatieasema toimi puolestaan Harry Potter -elokuvasarjan kuvauspaikkana, kun sitä käytettiin Tylyahon rautatieasemana. ==Kuvagalleria== Goathland Railway Station.jpg|Goathlandin rautatieasema. Goathland Shops.jpg|Kylän kauppoja, jotka näkyvät usein televisiosarjassa Sydämen asialla. Scripps Petrol.jpg|Scripps' Funeral Services and Petrol Station == Lähteet == ==Aiheesta muualla== Luokka:Asutut paikat North Yorkshiressä Luokka:Englannin kylät Luokka:Englannin kunnat
Grafton

Grafton tarkoittaa muun muassa seuraavia: *Grafton, kaupunki Uudessa Etelä- Walesissa, Australiassa *Grafton, kaupunki Massachusettsissa, Yhdysvalloissa *Grafton, kaupunki Pohjois-Dakotassa, Yhdysvalloissa *Grafton-kivääriksi kutsuttiin Vetterli M 1869 -mallia *Sue Grafton (1940-2017), yhdysvaltalainen kirjailija *Graftonin piirikunta New Hampshiressa, Yhdysvalloissa *SS John Grafton, alus joka toi 1905 Suomeen aselastin ja upposi ;Britannian kuninkaallinen laivasto * HMS Grafton (1679), 70-tykkinen kolmannen luokan linjalaiva * HMS Grafton (1694), polttolaiva * HMS Grafton (1709), 70-tykkinen kolmannen luokan linjalaiva * HMS Grafton (1750), 70-tykkinen kolmannen luokan linjalaiva * HMS Grafton (1771), 74-tykkinen kolmannen luokan linjalaiva * HMS Grafton (1892), Edgar-luokan risteilijä * HMS Grafton (H89), G-luokan hävittäjä * HMS Grafton (F51), Tyypin 14 fregatti * HMS Grafton (F80), Tyypin 23 fregatti. *Grafton (kuunari), haaksirikkoutui 1864
Infest

Infest voi tarkoittaa seuraavia asioita: * Infest, Papa Roachin albumi vuodelta 2000 * Infest, yhdysvaltalainen yhtye * Infest, vuosittainen musiikkifestivaali Englannissa.
Amara Essy

Amara Essy (s. http://www.africansuccess.org/visuFiche.php?id=257⟨=en ) on norsunluurannikkolainen diplomaatti. Essy valittiin Afrikan komission ensimmäiseksi puheenjohtajaksi 9. heinäkuuta 2002. Vuotta myöhemmin hänen paikalleen valittiin Alpha Oumar Konaré 16. syyskuuta 2003. Essy on toiminut kymmenen vuotta Norsunluurannikon ulkoministerinähttp://news.bbc.co.uk/2/hi/africa/1431665.stm . Kansainvälisissä yhteyksissä Essy toimi Yhdistyneiden kansakuntien 49. yleiskokouksen puheenjohtajana vuonna 1994. == Lähteet == ==Aiheesta muualla== * AllAfrica.com * biografia Luokka:Diplomaatit Luokka:Vuonna 1944 syntyneet Luokka:Elävät henkilöt
Vevelstad

Vevelstad on Norjan kunta Nordlandin läänissä Helgelandin maakunnassa. Naapurikuntia ovat pohjoisessa Alstahaug, idässä Vefsn, etelässä Brønnøy ja lännessä merellä Vega. Pääelinkeinoja ovat maatalous, kalastus, kalanjalostus ja puunjalostus. Vuoden 2024 alussa kunnassa oli 480 asukasta. Taajamia ei ole lainkaan. ==Kuvia== Befolkningsutvikling kommune 1816.svg|Kunnan väkiluku vuosina 1951–2010. 20230722 Vevelstad kirke - 5238.jpg|Vevelstadin kirkko == Lähteet == ==Aiheesta muualla== *
Ultima VII

Ultima VII on Origin Systemsin kehittämä Ultima-sarjan roolipeli. Peli julkaistiin kahdessa osassa: * Ultima VII: The Black Gate (1992) * Ultima VII Part Two: Serpent Isle (1993) Lukuun ottamatta juonen jatkumista ja saman pelimoottorin käyttämistä, ovat kummatkin osat täysin riippumattomia toisistaan. Kummallakin pelillä on oma lisäosansa - Ultima VII: Forge of Virtue, ja Ultima VII, Part Two: Silver Seed. 90-luvun puolestavälistä alkaen pelin kaikki julkaisut ovat sisältäneet kummatkin pelin sekä lisäosat. == Aiheesta muualla == * * Luokka:Vuoden 1992 videopelit Luokka:MS-DOS-pelit Luokka:Ultima
Carrie Prejean

Caroline Michelle Prejean (s. 13. toukokuuta 1987, San Diego, Kalifornia) on yhdysvaltalainen missi, kirjailija, ja entinen Miss California. == Varhainen elämä == Carrie Prejean syntyi San Diegossa, Kaliforniassa vuonna 1987. Hänen äitinsä on italialais-yhdysvaltalainen. Hänen vanhempansa erosivat vuonna 1988. Hän lopetti lukion ja opiskelee kristillisessä oppilaitoksessa San Diegossa. == Yksityiselämä == Prejean naimisiin 2. heinäkuuta 2010 amerikkalaisen jalkapallon pelaaja Kyle Bollerin kanssa. Heidän ensimmäinen lapsensa, tyttö, syntyi vuonna 2011. == Aiheesta muualla == *Carrie Prejeanin virallinen kotisivu * Luokka:Yhdysvaltalaiset missit Luokka:Yhdysvaltalaiset mallit Luokka:Vuonna 1987 syntyneet Luokka:Elävät henkilöt
Pisaratikkanen

Pisaratikkanen (Dendropicos gabonensis) on keskiafrikkalainen tikka. Sen esiintymisalue ulottuu Nigerian eteläosista Kameruniin, Ugandaan, Zaireen, Gaboniin ja Pohjois-Angolaan. Lajista tunnetaan kaksi alalajia. Jules Verreaux ja Édouard Verreaux kuvailivat lajin holotyypin Gabonista vuonna 1863.The Internet Bird Collection == Lähteet == Luokka:Afrikantikkaset
Justin Barrett

Justin L. Barrett (s. 1971) on yksi kognitiivisen uskontotieteen perustajista. Hän toimii tutkijana Oxfordin yliopiston kognitiivisen ja evolutionaarisen antropologian tutkimuskeskuksessa.Reviews for Why Would Anyone Believe in God? Altamira Press ==Ura== Barrett väitteli tohtoriksi kokeellisesta psykologiasta Cornellin yliopistossa. Hän on opettanut Michiganin yliopistossa Ann Arborissa. Barrett on ollut perustamassa ja toimittamassa aikakauslehteä nimeltä Journal of Cognition & Culture ja kirjoittanut useita artikkeleita kognitiviisesta uskontotieteestä.Speakers Bio Hawaii conference of the evolution of religion Dr. Justin Barrett's Publications Oxfordin yliopiston Institute of Cognitive and Evolutionary Anthropology ==Uskonnolliset näkemykset== New York Times kuvaa Barrettia "kristityksi, joka uskoo kaikkitietävään, kaikkivaltiaaseen ja täydellisen hyvään Jumalaan, joka loi maailmankaikkeuden" ja että "ihmisten on tarkoitus rakastaa Jumalaa ja toisiaan". Hänen mielestään "kristillinen teologia opettaa, että ihmiset on luotu elämään rakastavassa suhteessa Jumalaan ja toisiinsa. Miksi Jumala ei sitten loisi meitä sellaisiksi, että usko Jumalaan on meille täysin luonnollista?" Se, että henkisille ilmiöille löytyy tieteellinen selitys, ei Barrettin mukaan merkitse sitä, että niihin tulisi lakata uskomasta.Darwin's God New York Times 4.3.2007 Kirjassaan Why Would Anyone Believe in God? Barrett ehdottaa, että "usko Jumalaan on lähes väistämätön seuraus siitä, miten mielemme on rakennettu. Suurin osa uskomuksistamme on seurausta sellaisten mielen työkalujen toiminnasta, jotka ovat tietoisuutemme alapuolella. Se, mitä tietoisesti uskomme, on suureksi osaksi näiden tiedostamattomien uskomusten tuotosta." Hän kirjoittaa edelleen, että "usko jumaliin sopii hyvin yhteen näiden automaattisten olettamusten kanssa; usko kaikkitietävään, kaikkivaltiaaseen Jumalaan sopii vielä paremmin yhteen kyseisten olettamusten kanssa."Book description Altamira Press - katso myös kirjan esipuhe täältä ==Teokset== * Hänen kirjansa Why Would Anyone Believe in God? (AltaMira, 2004) tarjoaa tieteellisen selonteon uskonnollisten uskomusten yleisyydestä. Se on tämän alan ensimmäinen suhteellisen laaja- alainen johdanto yleisölle.Religion Compass 1(2007) ==Valikoituja artikkeleja== * "Cognitive Science of Religion: What is it and Why is it?" Religion Compass 1(2007). Tarjoaa lyhyen selonteon kognitiotieteen ja uskonnon suhteesta. * "Exploring the Natural Foundations of Religion," Trends in Cognitive Sciences, 2000, vol.4 pp 29–34 ==Lähteet== Luokka:Yhdysvaltalaiset uskontotieteilijät Luokka:Vuonna 1971 syntyneet Luokka:Elävät henkilöt
HMS Ace

HMS Ace (viirinumero P414) oli Britannian kuninkaallisen laivaston toisen maailmansodan lopulla vesillelaskettu Amphion-luokan sukellusvene. == Valmistus == Alus tilattiin Devonportin telakalta, missä köli laskettiin 3. joulukuuta 1943. Alus laskettiin vesille 14. maaliskuuta 1945. Alus ei kuitenkaan valmistunut ennen sodan päättymistä. Aluksen runkoa käytettiin sukelluskokeissa ennen sen siirtämistä kesäkuussa 1950 Messrs Smith & Houstonille Port Glasgow'hun romutettavaksi.HMS Ace ==Lähteet== * * ===Viitteet=== Luokka:Kuninkaallisen laivaston Amphion-luokan sukellusveneet Luokka:Devonportissa valmistetut alukset
HMS Aeneas

HMS Aeneas (viirinumero P427) oli Britannian kuninkaallisen laivaston Amphion- luokan sukellusvene. == Valmistus == Alus laskettiin vesille 9. lokakuuta 1945 toisen maailmansodan päätyttyä. Alus nimettiin Homeroksen Troijan sankarin sekä Vergiliuksen runon aiheen Aeneaan mukaan. == Palvelus == Alus ajoi karille 23. helmikuuta 1948. Vickers vuokrasi aluksen 1972 SLAM- ohjusjärjestelmän () testeihin. SLAM oli ilmatorjuntajärjestelmää, joka kuljetti neljää Shortsin valmistamaa Blowpipe-ohjusta. Järjestelmä mahdollisti ilmatorjunnan sukellusveneen ollessa periskooppisyvyydessä.HMS Aeneas Alus romutettiin 1974 Dunstonilla Tynessä. ==Lähteet== * * * ===Viitteet=== Luokka:Kuninkaallisen laivaston Amphion-luokan sukellusveneet Luokka:Cammell Lairdin valmistamat alukset Luokka:Yhdistyneen kuningaskunnan kylmän sodan sukellusveneet
Nokinäpsy

Nokinäpsy (Todirostrum cinereum) on Keski- ja Etelä-Amerikassa tavattava napsijoihin kuuluva varpuslintu. ==Koko ja ulkonäkö== Kooltaan nokinäpsy on noin 10 cm. Päästään laji on väriltään tumman harmaa ja silmien iiriksen ovat keltaiset. Nokka on pitkä ja litteähkö. Nokinapsun selkä on oliivinvihreä ja siivet mustat ja keltareunaiset. Kurkustaan, rinnastaan ja vatsastaan laji on kirkkaan keltainen. Eräillä alalajeilla kurkku on valkoinen. Nokinäpsyn pyrstö on tumma ja lintu pitää sitä kohotetussa asennossa. ==Levinneisyys ja elinympäristö== Nokinäpsyä tavataan Keski-Amerikassa Meksikosta Panamaan. Etelä-Amerikassa lajia tavataan alueella, joka ulottuu Kolumbiasta etelään Boliviaan ja itään rannikkoa pitkin Brasilian eteläosiin asti. Nokinäpsy puuttuu monin paikoin Amazonian alueen keski- ja länsiosista. Linnun elinympäristöä ovat avoimet ja puoliavoimet kosteat pensaikot ja tiheiköt, kuivia alueita se välttelee. Lisäksi lajia tavataan myös puistoissa ja puutarhoissa. Nokinäpsyn elinympäristöt sijaitsevat yleensä alle 1 900 metrin korkeudessa merenpinnasta. ==Elintavat== Ravintonaan nokinäpsy käyttää hyönteisiä, kuten kärpäsiä, ampiaisia, kovakuoriaisia ja muurahaisia, joita ne nappaavat lehdiltä. Linnut hankkivat ruokansa yleensä pareittain. Nokinäpsyn pesimäkausi kestää maaliskuulta huhtikuulle. Pallomainen risupesä riippuu oksasta ja pesään kuljetaan sivulta. Naaras munii kahdesta kolmeen valkoista munaa. ==Lähteet== Luokka:Napsijat
Agincourt

Agincourt tarkoittaa seuraavia asioita: *Agincourt, paikkakunta Pohjois- Ranskassa *Agincourtin taistelu ;Britannian kuninkaallinen laivasto * HMS Agincourt (1796), 64-tykkinen kolmannen luokan linjalaiva * HMS Agincourt (1817), Armada-luokan 74-tykkinen kolmannen luokan linjalaiva * HMS Agincourt (1865), Minotaur-luokan rautaverhoiltu taistelulaiva * HMS Agincourt (1914), taistelulaiva * HMS Agincourt (D86), Battle-luokan hävittäjä * HMS Agincourt (S125), Astute-luokan sukellusvene
Kääre

Kääre oli entisajan lääketieteessä yleinen sairaanhoidollisena apuneuvona käytetty kangas, joka asetettiin ihmisen iholle kuivana tai veteen tai lääkeliuokseen kastettuna. Sillä pyrittiin muuttamaan ihon lämpötilaa, vähentämään tulehdusoireita, poistamaan kutinaa ja liuottamaan kuollutta ihosolukkoa. Tavallisinta kääreiden käyttö oli ihotautien hoidossa. Kipeytyneitä ruumiinosia parantavien kääreiden vaikutuksen katsottiin perustuvan suggestioon.Uusi tietosanakirja, Tietosanakirja oy 1960–1966, hakusana kääre. Paikallisia kääreitä olivat kuiva kääre, kylmä haude ja kostea lämmittävä haude. Tiukasti sidottu kuiva kääre ehkäisi puristuksellaan turvotusta ja rajoitti antamallaan tuella kivuliaita liikkeitä. Kylmä haude oli kylmällä vedellä kostutettu vaatekappale, joka kiinnitettiin paikalleen siteillä. Siinä ei ollut haihtumista estävää kerrosta. Se vähensi turvotusta ja tulehduksen aiheuttamaa kipua jääpussin tavoin. Kostea lämmittävä haude muodostui vääntämällä kuivaksi puserretusta kankaasta, kumikankaasta ja niiden päälle asetetusta sidontakääreestä. Sillä pyrittiin vilkastuttamaan pintaverenkiertoa, jouduttamaan tulehduksen paranemista ja imeyttämään kudoksen tulehduseritettä. Sen tehoa saatettiin lisätä puurohauteella tai lämmittävällä sähkötyynyllä.Otavan iso tietosanakirja, Otava 1960–1965, hakusana kääre. Yleisiä kääreitä olivat jäähdyttävä kokokiede ja hiostuskapalo eli hiostuskiede. Edellinen muodostui huoneenlämpöisellä vedellä kostutetusta lakanasta, joka kiedottiin vartalon ympärille. Se ympäröitiin vielä villaisella vaipalla. Sillä pyrittiin alentamaan korkeaa kuumetta käyttämällä sitä 5–20 minuuttia ennen vaihtamista uuteen kääreeseen. Hiostuskapaloa käytettiin alentamaan vilustumisen jälkeistä kuumetta. Eläinlääketieteessä yleisimpiä kääreitä olivat haavasiteet, joilla suojattiin haavan parantumista ja estettiin infektioita. Haavasiteenä käytettiin tavallisesti harsoa tai liinaa. Erikoiskääreillä pyrittiin lievittämään tulehdusta, kypsyttämään paiseita, pehmittämään ihoa tai kaviota tai estämään raapimista. Erikoiskääreitä tehtiin kumikankaasta, säkkikankaasta, pumpulista, pellavansiemenistä, puuroista, savesta, tervasta, jäästä, vesilasista ja lääkeliuoksista. ==Lähteet== == Aiheesta muualla == Luokka:Lääketieteen historia
Magdalanpuna

Magdalanpuna (vanhat nimitykset naftaliinipuna ja sudaninpuna)Iso tietosanakirja, Otava 1931–1939. on tummanruskea, alkoholiin ja veteen vaikeasti liukeneva synteettinen jauhemainen väriaine.Iso tietosanakirja, WSOY 1995–1997, ISBN 951-0-20153-7. Se on monoamino- ja diaminonaftyylinaftatsoniumsuolojen seos (C20H2Br4Cl4Na2 tai C20H2Br4Cl4Na2O5). Magdalanpunaa käytetään silkin värjäämisessä vaaleanpunaiseksi. Aine on nimetty Magdalan kaupungin mukaan.Värejä...M ==Lähteet== Luokka:Väriaineet
Eletanssi

Eletanssi on ihmisen eleisiin ja liikkeisiin perustuva sanaton tanssinäytelmä. Tämä vanha tanssin muoto on säilynyt nykyaikaan Balin saarella, Intiassa ja Japanissa. Esitystä säestetään vanhoilla kansansoittimilla soitetulla pentatonisella musiikilla. Tanssijoiden koulutus alkaa lapsena, jotta he saavuttavat erinomaisen notkeuden ja esittämistaidon, sillä heidän jokaisella elellään ja liikkeellään on jokin merkitys. Eletanssilla voidaan kuvailla jumalaistarustoa, se voi liittyä maagisiin menoihin tai se voi kuulua jonkin juhlan ohjelmaan.Uusi tietosanakirja, Tietosanakirja oy 1960–1966, hakusana eletanssi. ==Katso myös== * Pantomiimi ==Lähteet== Luokka:Tanssiteatteri Luokka:Japanilainen tanssi
Harjoituskoulu

Harjoituskoulu oli entisajan Suomessa seminaarin ja myös alakansakouluseminaarin yhteydessä toiminut kansakoulu, jossa kansakoulunopettajiksi opiskelevat suorittivat opetusharjoittelua.Iso tietosanakirja, Otava 1931–1939, hakusana harjoituskoulu. Virallisissa yhteyksissä käytettiin nimitystä seminaarin kansakoulu, myöhemmin opettajanvalmistuslaitoksen varsinainen kansakoulu. Oppikoulunopettajien harjoituskouluina toimivat normaalilyseot ja Helsingin ruotsalainen tyttölyseo.Otavan iso tietosanakirja, Otava 1960–1965, hakusana harjoituskoulu. Harjoituskoulujen seuraajia ovat harjoittelukoulut. ==Lähteet== Luokka:Koulujärjestelmät Luokka:Suomen koulutus
Rockseri

Rockseri Oy on kajaanilainen vapaa-ajan vaatteiden valmistaja ja jälleenmyyjä, jonka tuotteita myydään R-Collection -tuotemerkillä. Yritys on toiminut vuodesta 1978. Rockseri on tunnettu erityisesti anorakeistaan, T-paidoistaan ja huppareistaan. Rockserilla on Kajaanin tehtaanmyymälän lisäksi myymälät Oulussa, Rovaniemellä ja Helsingissä sekä verkkokauppa. Kajaanissa sijaitsevat myös yrityksen leikkaamo ja tekstiilipaino. Yrityksen anorakit valmistetaan Suomessa ja Virossa. Se kappalevärjää anorakit Virossa ja college- ja trikoomateriaalit Suomessa. Lähes kaikki R-collection -tuotemerkin tuotteet valmistetaan Euroopassa, iso osa Suomessa tai lähimaissa. ==Palkinnot ja tunnustukset== *Kultainen Avain -kunniakirja (KTM)Kainuulaisia yrityksiä palkittiin kunniakirjoin * Keväällä 2014 Rockserin tuotteista järjestettiin näyttely Helsingin DesignmuseossaR-Collectionin hupparit esillä Designmuseossa – "Hieno kunnianosoitus" , Yle Kulttuuri 25.3.2014. Viitattu 12.6.2014.Veikko Halmetoja: Anorakissa Eiffel-torniin, Helsingin Sanomat 12.4.2014. Viitattu 12.6.2014. ==Lähteet== ==Aiheesta muualla== *R-Collection sivusto *Rockserin sivusto * Kauppalehti.fi. Yrityksen Rockseri Oy tiedot Luokka:Suomalaiset vaatetusalan yritykset Luokka:Tekstiiliteollisuus Luokka:Vaatemerkit
Marek Grechuta

Marek Michał Grechuta (10. joulukuuta 1945 Zamość – 9. lokakuuta 2006 Krakova) oli puolalainen laulaja, runoilija, säveltäjä, taidemaalari ja arkkitehti. Hänen työnsä edustaa progressiivista rockia, joka on saanut vaikutteita jazzista. Grechuta opiskeli arkkitehtuuria Krakovassa. Siellä hän tapasi Jan Kanty Pawluśkiewiczin, jonka kanssa hän perusti Cabaret Anawa -arkkitehtiliiton. Grechuta debytoi vuonna 1967. Vuonna 1971 hän perusti WIEMin. Vuonna 1977 hän sai palkinnon laulustaan "Hop, szklankę piwa". ==Diskografia== *Marek Grechuta & Anawa (1970) *Korowód (1971) *Droga za widnokres (1972) *Magia obłoków (1974) *Szalona lokomotywa (1977) *Pieśni Marka Grechuty do słów Tadeusza Nowaka (1979) *Śpiewające obrazy (1981) *W malinowym chruśniaku (1984) *Wiosna - ach to ty (1987) *Krajobraz pełen nadziei (1989) *Ocalić od zapomnienia (1990) *Piosenki dla dzieci i rodziców (1991) *Jeszcze pożyjemy (1993) *Dziesięć ważnych słów (1994) *Serce (1998) *Niezwykłe miejsca (2003) *Godzina miłowania (2005) == Aiheesta muualla == * * * Luokka:Puolalaiset laulajat Luokka:Vuonna 1945 syntyneet Luokka:Vuonna 2006 kuolleet
Ristintie

Ristintie on rukoushetki, jossa muistellaan Jeesuksen ristintien tapahtumia veistoksen äärellä. Perinne levisi Suomeen keskiajan lopulla. Hattulan Pyhän Ristin kirkko on Suomessa mahdollisesti ollut tällainen erityinen paikka, jonne on tehty pyhän ristin äärelle pyhiinvaelluksia ja järjestetty ristintie- kulkue muistopäivänä 5. toukokuuta. Tapa perustuu siihen, että keskiajalla uskottiin, että Kristuksen taakkaa oli mahdollista keventää rukoilemalla. Siihen liittyi myös oman kiirastulessa vietettävän ajan lyhentäminen. Kulkueessa kannettiin veistoksia, mahdollisesti useita, kuten ristiinnaulitseminen, ristiinnaulittu Jeesus sekä Maria ja Johannes. Ristintien hartaus Kristuksen ristintie kuvaa Jeesuksen matkaa tuomiosta hautaamiseen. Ristintie on kuvattu kaikkiin katolisiin kirkkoihin esimerkiksi maalaus-, veistos- tai reliefisarjana, tai yksinkertaisimmillaan vain ristintien pysähdyspaikkoja kuvaavilla numeroilla. Etenkin katolisessa kirkossa vietetään paastonaikana ristintien hartauksia. Sitä voidaan viettää myös luterilaisessa kirkossa. Ristintien hartauteen kuuluu yleensä kullakin pysähdyspaikalla lyhyen meditaatiotekstin lukeminen, rukous ja madollisesti virren säkeistön tai sopivan hymin laulaminen. Ristintien pysähdyspaikat ovat # Pilatus tuomitsee Jeesuksen kuolemaan. # Jeesus ottaa ristin hartioilleen. # Jeesus kaatuu ensimmäisen kerran. # Jeesus kohtaa äitinsä. # Simon kyreneläinen auttaa Jeesusta ristin kantamisessa. # Veronika ojentaa Jeesukselle hikiliinan. # Jeesus kaatuu toisen kerran. # Jeesus kohtaa Jerusalemin itkevät naiset. # Jeesus kaatuu kolmannen kerran. # Jeesukselta riistetään vaatteet. # Ristiinnaulitseminen. # Jeesus kuolee. # Jeesuksen ruumiin ottaminen ristitä, kuollut Jeesus äitinsä sylissä. # Jeesuksen hautaaminen. ==Lähteet== == Aiheesta muualla == Luokka:Kristilliset juhlapäivät Luokka:Jumalanpalvelukset Luokka:Kristuksen kärsimyshistoria Luokka:Katolinen spiritualiteetti